KOMISSION ASETUS (EY) N:o 1899/94, annettu 27 päivänä heinäkuuta 1994, Williams- ja Rocha-päärynöiden tuottajille maksettavan vähimmäishinnan sekä sokeriliemeen ja/tai omaan liemeen säilöttyjen päärynöiden tuotantotuen vahvistamisesta markkinointivuodeksi 1994/1995



Virallinen lehti nro L 194 , 29/07/1994 s. 0011 - 0013

Suomenk. erityispainos Alue 3 Nide 59 s. 0182

Ruotsink. erityispainos Alue 3 Nide 59 s. 0182



KOMISSION ASETUS (EY) N:o 1899/94, annettu 27 päivänä heinäkuuta 1994, Williams- ja Rocha-päärynöiden tuottajille maksettavan vähimmäishinnan sekä sokeriliemeen ja/tai omaan liemeen säilöttyjen päärynöiden tuotantotuen vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (EY) N:o 549/94(2), ja erityisesti sen 4 artiklan 4 kohdan ja 5 artiklan 5 kohdan, ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3), sellaisena kuin se on muutettuna asetuksella (EY) N:o 3528/93(4), ja erityisesti sen 3 artiklan 3 kohdan, sekä katsoo, että neuvoston asetuksessa (ETY) N:o 1206/90(5), sellaisena kuin se on viimeksi muutettuna asetuksella (ETY) N:o 2202/90(6), vahvistetaan hedelmä- ja vihannesjalostealan tuotantotukijärjestelmän yleiset säännöt, asetuksen (ETY) N:o 426/86 4 artiklan 1 kohdan mukaisesti tuottajalle maksettava vähimmäishinta määritetään edeltävänä markkinointivuonna sovellettavan vähimmäishinnan, hedelmä- ja vihannesalan perushintojen kehityksen ja eri määräpaikkoihin tarkoitettujen tuoretuotteiden, mukaan luettuna toimitukset jalosteteollisuudelle, tavanomaisen menekin takaamisen tarpeen perusteella, asetuksen (ETY) N:o 426/86 5 artiklassa esitetään tuotantotuen vahvistamisen perusteet; olisi erityisesti otettava huomioon edeltävälle markkinointivuodelle vahvistettu tuki, mukautettuna tuottajille maksettavan vähimmäishinnan kehityksen sekä yhteisön ja tärkeimpienkilpailevien kolmansien maiden raaka-ainekustannusten välisen erotuksen huomioon ottamiseksi, asetuksen (ETY) N:o 1206/90 4 artiklassa säädetään valuuttojen mukautusjärjestelmästä, joka on tarkoitettu oikaisemaan tuotantotuessa maatalouden muuntokurssin ja markkinoilla vallitsevien vaihtokurssien keskiarvon välisen erotuksen vaikutusta määritettävänä ajanjaksona vähimmäishintaan, josta on vähennetty tuki; markkinoiden tämänhetkisessä tilanteessa ja tavanomaisten kilpailuedellytysten varmistamiseksi kolmansiin maihin nähden, olisi otettava käyttöön tällainen mukautusjärjestelmä soveltamalla tukeen kerrointa, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuodeksi 1994/1995: a) asetuksen (ETY) N:o 426/86 4 artiklassa tarkoitettu Williams- ja Rocha-päärynöiden tuottajille maksettava vähimmäishinta ja b) kyseisen asetuksen 5 artiklassa tarkoitettu sokeriliemeen ja/tai omaan liemeen säilöttyjen Williams- ja Rocha- päärynöiden tuotantotuki vahvistetaan liitteessä I. 2 artikla 1 Tuotantotukeen sovelletaan kerrointa, jonka vaikutus on yhtä suuri kuin markkinoilla vallitsevien vaihtokurssien keskiarvon ja markkinointivuoden alussa sovellettavan maatalouden muuntokurssin välisen erotuksen vaikutus omakustannushintaan. 2 Edellä 1 kohdan soveltamiseksi: - `omakustannushinnalla` tarkoitetaan tuottajalle maksettavaa vähimmäishintaa, josta on vähennetty tuki, - `markkinoilla vallitsevien vaihtokurssien keskiarvolla` tarkoitetaan Euroopan yhteisöjen virallisessa lehdessä C-sarjassa julkaistujen ecun kurssien keskiarvoa, johon on sovellettu asetuksen (ETY) N:o 3813/92 1 artiklan c alakohdassa tarkoitettua korjaustekijää sen vuoden, jona kyseinen markkinointivuosi alkaa, ensimmäisen neljänneksen aikana. 3 Edellä 1 kohdan mukaisesti lasketut kertoimet vahvistetaan liitteessä II. 3 artikla Jos tuote jalostetaan sen jäsenvaltion ulkopuolella, jossa se on viljelty, kyseisen jäsenvaltion on toimitettava tuotantotukea maksavalle jäsenvaltiolle todiste siitä, että tuottajalle maksettava vähimmäishinta on maksettu. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 49, 27.2.1986, s. 1 (2) EYVL N:o L 69, 12.3.1994, s. 5 (3) EYVL N:o L 387, 31.12.1992, s. 1 (4) EYVL N:o L 320, 22.12.1993, s. 32 (5) EYVL N:o L 119, 11.5.1990, s. 74 (6) EYVL N:o L 201, 31.7.1990, s. 4 LIITE I Tuottajille maksettava vähimmäishinta >TAULUKON PAIKKA> Tuotantotuki >TAULUKON PAIKKA> LIITE II Asetuksen 2 artiklan 3 kohdassa tarkoitetut kertoimet markkinointivuodeksi 1994/1995 > TAULUKON PAIKKA>